Şeỳle ỳagdaỳda türkmen milletiniň taryhyny bitewilikde öwrenmek ỳeňil iş däl. Dünỳäniň dürli ỳerlerine ỳaỳran türkmenleriň taryhyny, geografiỳa ylmy bilen baglanşykly öwrenmeli. Sebäbi türkmenleriň bir ỳerden başga ỳere köpçülikleỳin göçüşleriniň esasy sebäbi tebigy şertleriň özgermegi. Tebigy, kä halatda syỳasy sebäplere görä ỳaşap oturan ỳerini üỳtgeden türkmenleriň hojalygynda hem özgerişler bolup geçỳär. Öňki oturan ỳerinde ilat maldarçylyk bilen meşgullanan bolsa, soňky göçüp gelen ỳeriniň tebigy şertlerine görä hojalygy guramaly bolỳar. Musal üçin Balkan we Maňňyşlak ỳerlerinde ỳaşan türkmenleriň esasy käri maldarçylykdy. Bu ỳerden gaỳdyp Amyderỳanyň orta akymynda Tejen derỳasynyň boỳlarynda mekan tutan türkmenleriň hojalygynda indi esasy orna ekerançylyk geçỳär. Munuň şeỳle bolmagy bu ỳerleriň tebigy şertleri bilen baglanyşykly.